Silenieki (Varakļānu pagasts)
Šis raksts ir par apdzīvotu vietu Varakļānu pagastā. Par citām jēdziena Silenieki nozīmēm skatīt nozīmju atdalīšanas lapu. Silenieki (latgaliski: Silinīki) ir ciems Varakļānu novada Varakļānu pagastā. Atrodas pagasta centrālajā daļā 5,8 km no pagasta centra Kokariem, 5,0 km no novada centra Varakļāniem un 196,9 km no Rīgas. Apdzīvotā vieta atrodas pie autoceļu A12 (Jēkabpils—Rēzekne—Ludza—Krievijas robeža (Terehova)) un P84 (Madona—Varakļāni) krustojuma. Sileniekos atrodas valsts nozīmes arheoloģijas piemineklis — Silenieku senkapi. 1897. gadā katoļu ciemā bija 3 sētas ar 46 cilvēkiem.